The African Rock Guesthouse | LekkeSlaap
The African Rock Guesthouse is 'n gastehuis in 'n stedelike gebied, naamlik Florida in Roodepoort. Dis in die weste van Johannesburg geleë en bied maklike toegang tot winkelsentrums en erfenisterreine. Die gastehuis is net 59 km vanaf O.R. Tambo Internasionale Lughawe, 35 km vanaf Lanseria Lughawe en 16 km vanaf die sakekern.
The African Rock Guesthouse bied verblyf in standaard kamers en 'n gesinskamer. Elke kamer het 'n en suite-badkamer met 'n stort, toilet en wasbak. Daar is 'n platskerm-TV met sekere DStv-kanale, tee- en koffiemaakgeriewe en 'n yskassie. Gratis WiFi is beskikbaar.
Die eiendom is veilig met geslotekringtelevisie en 'n veiligheidswag. Veilige parkeerplek is op die perseel beskikbaar. 'n Komplimentêre pendeldiens is beskikbaar.